[{"text_idx": "#000000", "text": "La 9an de julio, por festi la Esperanto-tagon, esperantistoj de la urbo Jiamusi, la provinco Heilongjiang, okazigis serion da eventoj."}, {"text_idx": "#000001", "text": "Ili vizitis la tombon de Verda Majo (1912-1947), fama japana esperantistino, kiu batalis por la liberigo de la c\u0302ina popolo kaj forpasis en Jiamusi. S-rino Liu Xiumei rakontis pri la vivo de Verda Majo al novaj amikoj."}, {"text_idx": "#000002", "text": "Post vizito, ili iris al la aktivejo de lokaj esperantistoj. S-ro Ye Baojun prezentis laborplanon pri la fondota Jiamusi-a Esperanto-Asocio."}, {"text_idx": "#000003", "text": "Nuntempe en Jiamusi funkcias reta kurso de Esperanto, en kiu junaj kaj maljunaj lernantoj aktive partoprenas."}, {"text_idx": "#000004", "text": "Raportis Liu Xiumei kaj Zhou Hang"}]